… (sz.) napirend

**Előterjesztve:** Közoktatási, Közművelődési, Sport Egészségügyi, Szociális és Lakásügyi Bizottsághoz

**E L Ő T E R J E S Z T É S**

**a Képviselő-testület 2023. március 30-i rendes ülésére**

**Tárgy**: Vélemény intézményi átszervezésről

**Készítette: ………………………**

Ötvös Zoltán

intézményirányítási osztályvezető s.k.

**Egyeztetve: ………………………**

Kovács Márton

alpolgármester s.k.

**………………………**

Vargáné Luketics Gabriella

humánszolgáltatási igazgató s.k.

**Látta**: ……………………………

dr. Szalai Tibor

jegyző

……………………………

dr. Silye Tamás

jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

*A nemzeti köznevelésről**szóló 2011. évi CXC. törvény (továbbiakban: Nkt.) 4. § 11. pontja* szerint intézményátszervezés minden olyan fenntartói döntés, amely az intézmény szakmai alapdokumentumának *21. § (3) bekezdés c)-j) pontjában*  felsoroltak bármelyikének módosításával jár.   
*Az Nkt. 84. § (7) bekezdés (d) pontja* értelmében a fenntartó legkésőbb a módosítás tervezett végrehajtása éve májusának utolsó munkanapjáig hozhat döntést a nevelési-oktatási intézmény átszervezésével kapcsolatban.

A fenntartónak az átszervezéssel összefüggő döntése előtt be kell szereznie az *Nkt. 83. § (4) bekezdés h) pontja* értelmébena vagyonkezelésében levő ingatlan tulajdonos önkormányzatának véleményét.

A Közép-Budai Tankerületi Központ igazgatója levelében a fenntartásában működő Klebelsberg Kuno Általános Iskola és Gimnázium szakmai alapdokumentumában történő változtatásához kérné az ingatlan tulajdonos önkormányzatnak a véleményét:

***Változtatás:*** *autizmus spektrumzavarral küzdő, a többi gyermekkel, tanulóval együtt nevelhető, oktatható sajátos nevelési igényű gyermekek, tanulók nevelése-oktatása típus felvétele*

Indokolás:

A Gyermekek Háza Alternatív Általános Iskola és Gimnázium 2021. szeptemberi kiválásáig az intézmény ellátta ezt az SNI típust. A kiválással az ellátás átkerült az egyedi engdélyes és kötelező felvételt nem biztosító intézménybe, ezért az autizmus spektrumzavarral küzdő tanulók ellátására a területen szükséges az intézmény kijelölése.

**H a t á r o z a t i j a v a s l a t**

A Képviselő-testület a Közép-Budai Tankerületi Központ által fenntartott kerületi intézmény átszervezésével kapcsolatban az alábbi véleményt alakította ki:

A Közép-Budai Tankerületi Központ által tervezett átszervezési javaslatot a ***Klebelsberg Kuno Általános Iskola és Gimnázium*** szakmai alapdokumentumában támogatja.

A feladatbővüléshez a személyi, tárgyi feltételeket a Közép-Budai Tankerületi Központ biztosítja.

Felkéri a Polgármestert, hogy a tulajdonos Önkormányzat véleményét a Közép-Budai Tanterületi Központ igazgatójához juttassa el.

**Felelős:** polgármester

**Határidő:** 2023. április 3.

*A határozati javaslat elfogadásához egyszerű többségű szavazati arány szükséges.*

**B u d a p e s t, 2022. március 20.**

**Örsi Gergely**

**polgármester**